CELEX: 52014DP0046
Language: sl
Date: 2014-11-13 00:00:00
Title: Sklep Evropskega parlamenta z dne 13. novembra 2014 o zahtevi za odvzem imunitete Ani Gomes (2014/2045(IMM))

5.8.2016   
            
            
               SL
            
            
               Uradni list Evropske unije
            
            
               C 285/19
            
         P8_TA(2014)0046
   Zahteva za odvzem imunitete Ani Gomes
   Sklep Evropskega parlamenta z dne 13. novembra 2014 o zahtevi za odvzem imunitete Ani Gomes (2014/2045(IMM))
   (2016/C 285/05)
   
      Evropski parlament,
   
   
               —
            
            
               ob upoštevanju zahteve za odvzem imunitete Ani Gomes, ki jo je dne 18. junija 2014 posredoval namestnik državnega tožilca Portugalske v zvezi s kazensko obravnavo pred drugim oddelkom lizbonskega Urada za preiskovanje in kazensko obravnavo (ref. NUIPC 8773/13.4TDLSB), in ki je bila razglašena na plenarnem zasedanju 3. julija 2014,
            
         
               —
            
            
               po zagovoru Ane Gomes v skladu s členom 9(5) Poslovnika,
            
         
               —
            
            
               ob upoštevanju člena 8 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
            
         
               —
            
            
               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010, 6. septembra 2011 in 17. januarja 2013 (1),
            
         
               —
            
            
               ob upoštevanju člena 5(2), člena 6(1) in člena 9 Poslovnika,
            
         
               —
            
            
               ob upoštevanju poročila Odbora za pravne zadeve (A8-0025/2014),
            
         
               A.
            
            
               ker je namestnik generalnega državnega tožilca Portugalske na podlagi zahteve državnega tožilca lizbonskega Urada za preiskovanje in kazensko obravnavo vložil zahtevo za odvzem poslanske imunitete Ani Gomes, zaradi domnevnega obrekovanja v televizijski debati; ker se zahteva nanaša na dovoljenje za začetek kazenske obravnave proti Ani Gomes in njeno zaslišanja v okviru te obravnave;
            
         
               B.
            
            
               ker se v skladu s členom 8 Protokola o privilegijih in imunitetah Evropske unije zoper poslanca Evropskega parlamenta ne sme začeti preiskava, ne sme biti priprt niti se zoper njega ne sme začeti sodni postopek zaradi mnenja ali glasu, ki ga je izrekel pri opravljanju svojih dolžnosti;
            
         
               C.
            
            
               ker člen 6 Poslovnika določa, da Parlament pri izvajanju svojih pooblastil v zvezi s privilegiji in imunitetami ohranja integriteto kot demokratična zakonodajna skupščina in zagotavlja neodvisnost poslancev pri opravljanju njihovih nalog;
            
         
               D.
            
            
               ker je Sodišče priznalo, da izjava poslanca Evropskega parlamenta, dana izven te institucije, lahko predstavlja mnenje, izraženo med opravljanjem njegovih dolžnosti, kot je določeno s členom 8 Protokola, in tako menilo, da ni pomemben kraj, kjer je izjava dana, temveč narava in vsebina izjave;
            
         
               E.
            
            
               ker v sodobnih demokracijah politične razprave ne potekajo le v Parlamentu, temveč tudi v sredstvih komuniciranja, vse od izjav za medije pa do interneta;
            
         
               F.
            
            
               ker je v spornem televizijskem prenosu Ana Gomes nastopila kot poslanka Evropskega parlamenta, da bi razpravljala o zadevah, s katerimi se je ukvarjala na evropski ravni, kar med drugim kažejo vprašanja za pisni odgovor Komisije, ki jih je vložila na plenarnem zasedanju;
            
         
               G.
            
            
               ker je z opozarjanjem na odločitev portugalske vlade, da privatizira ladjedelnice v Viana do Costelo, ki je privedla tudi do preiskave Evropske komisije o kršitvi pravil EU o državni pomoči, izpolnjevala svoj mandat poslanke Evropskega parlamenta;
            
         
            
               1.
            
            
               se odloči, da ne odvzame imunitete Ani Gomes;
            
         
            
               2.
            
            
               naroči svojemu predsedniku, naj ta sklep in poročilo pristojnega odbora nemudoma posreduje pristojnemu organu Portugalske in Ani Gomes.
            
         
      (1)  Sodba Sodišča z dne 12. maja 1964 v zadevi Wagner proti Fohrmann in Krier, 101/63, ECLI:EU:C:1964:28; sodba Sodišča z dne 10. julija 1986 v zadevi Wybot proti Faure in drugi, 149/85, ECLI:EU:C:1986:310; sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440; sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23.